CELEX: 32005R0558
Language: et
Date: 2005-04-12 00:00:00
Title: Komisjoni määrus (EÜ) nr 558/2005, 12. aprill 2005, millega muudetakse määrusi (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks ja (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta

13.4.2005   
            
            
               ET
            
            
               Euroopa Liidu Teataja
            
            
               L 94/22
            
         
      KOMISJONI MÄÄRUS (EÜ) nr 558/2005,
   12. aprill 2005,
   millega muudetakse määrusi (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks ja (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõiget 14,
   ning arvestades järgmist:
   
               (1)
            
            
               Komisjoni määrusega (EMÜ) nr 3846/87 (2) on koondnomenklatuuri alusel kehtestatud põllumajandustoodete nomenklatuur eksporditoetuste jaoks.
            
         
               (2)
            
            
               Eksporditoetuste nomenklatuuriga sätestatakse, et juustud vastavad eksporditoetuste saamise tingimusele juhul, kui need vastavad miinimumnõuetele piima kuivaine ja piimarasva osas. Mõnes uues liikmesriigis toodetud juustusort võib kõnealustele vajalikele nõuetele vastata, kuid ei pruugi saada toetust põhjusel, et see ei ole hõlmatud praeguse eksporditoetuste nomenklatuuri klassifikatsioonisüsteemiga. Arvestades selle juustu tähtsust piimatööstusele, kaubandusele ja asjaomastele piimatootjatele, on asjakohane lisada tootekood “teised juustud”-positsiooni alla, mis võimaldab seda juustu klassifitseerida eksporditoetuste nomenklatuuri alusel.
            
         
               (3)
            
            
               Kogused, mille jaoks taotletakse ekspordilitsentse tootekategoorias “juustud”, ületavad pidevalt mitmepoolsete kaubandusläbirääkimiste Uruguay voorus sõlmitud põllumajanduslepingu raames ühenduse suhtes kehtestatud ekspordilimiite. Täiendavad ekspordilitsentsid, mida taotletakse vastloodud positsiooni alusel, avaldavad kõnealusele kategooriale veel enamgi survet.
            
         
               (4)
            
            
               Komisjoni määruse (EÜ) nr 174/1999 (3) artikliga 3 on ette nähtud, et toetust ei anta, kui juustu eksportimisel selle vaba hind piiril on eksportivas liikmesriigis enne toetuse taotlemist alla 230 euro 100 kilogrammi kohta. Kõnealust sätet ei kohaldata juustu suhtes, mille eksporditoetuste nomenklatuuri kood on 0406 90 33 9919. Võttes arvesse suurt nõudlust juustu ekspordilitsentside järele on sellistel asjaoludel asjakohane rakendada kõnealust sätet eranditult kõikide juustude suhtes.
            
         
               (5)
            
            
               Määruse (EMÜ) nr 3846/87 I lisa sektori 9 joonealuses märkuses 10, mida kohaldatakse riivitud, pulbristatud ja sulatatud juustude suhtes, on sätestatud, et lisatud piimavaba ainet ei võeta toetuse arvestamisel arvesse. On asjakohane laiendada seda sätet kõikidele juustudele ja kirjeldada paremini asjaomast piimavaba ainet. Nende ainete massi kindlaksmääramine ei pruugi olla eksportijale jõukohane ja veelgi keerulisem on see pädevatele asutustele. Seepärast on asjakohane vähendada toetust standardsumma võrra.
            
         
               (6)
            
            
               Toetust antakse juustude netomassi põhjal. Mõningane segadus võib tekkida juhul, kui juustud on parafiin-, tuhk- või vahaümbrises või pakitud kilesse. On asjakohane ette näha, et sellist pakendit ei käsitata toote netomassi hulka kuuluvana ega võeta arvesse toetuse arvestamisel. Eksportijal ja pädevatel asutustel ei pruugi olla võimalik teha kindlaks kile, parafiini ja tuha massi. Seepärast on sobilik vähendada toetust standardsumma võrra.
            
         
               (7)
            
            
               Määrusi (EMÜ) nr 3846/87 ja (EÜ) nr 174/1999 tuleks vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 3846/87 I lisa muudetakse vastavalt käesoleva määruse lisale.
   Artikkel 2
   Määruse (EÜ) nr 174/1999 artikli 3 lõige 4 jäetakse välja.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates 27. maist 2005 taotletavate litsentside suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. aprill 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud komisjoni määrusega (EÜ) nr 186/2004 (ELT L 29, 3.2.2004, lk 6).
   
      (2)  EÜT L 366, 24.12.1987, lk 1. Määrust on viimati muudetud määrusega (EÜ) nr 2999/2004 (ELT L 380, 24.12.2004, lk 1).
   
      (3)  EÜT L 20, 27.1.1999, lk 8. Määrust on viimati muudetud määrusega (EÜ) nr 2250/2004 (ELT L 381, 28.12.2004, lk 25).
   
      LISA
      Määruse (EMÜ) nr 3846/87 I lisa 9. sektorit muudetakse järgmiselt:
      
                  1)
               
               
                  CN-koodi “ex 0406” kirjeldus asendatakse järgmisega: “juust ja kohupiim (7) (10):”
               
            
                  2)
               
               
                  CN-koodi “ex 0406 20” kirjeldus asendatakse järgmisega: “– Riivitud juust või juustupulber:”
               
            
                  3)
               
               
                  CN-koodi “ex 0406 30” kirjeldus asendatakse järgmisega: “– Sulatatud juust, riivimata või pulbristamata:”
               
            
                  4)
               
               
                  CN-koodiga ex 0406 90 88 seotud teave asendatakse järgmisega:
                  
                              CN-kood
                           
                           
                              Kauba kirjeldus
                           
                           
                              Tootekoodi kasutamise täiendavad tingimused
                           
                           
                              Tootekood
                           
                        
                              Maksimaalne veesisaldus toote massis
                              (%)
                           
                           
                              Maksimaalne kuivaine rasvasisaldus
                              (%)
                           
                        
                              “ex 0406 90 88
                           
                           
                              – – – – – – – – üle 62 massiprotsendi, kuid mitte üle 72 massiprotsendi:
                           
                           
                               
                           
                           
                               
                           
                           
                               
                           
                        
                              – – – – – – – – – vadakust valmistatud juustud
                           
                           
                               
                           
                           
                               
                           
                           
                              0406 90 88 9100
                           
                        
                              – – – – – – – – – muud:
                           
                           
                               
                           
                           
                               
                           
                           
                               
                           
                        
                              – – – – – – – – – – kuivaine rasvasisaldusega:
                           
                           
                               
                           
                           
                               
                           
                           
                               
                           
                        
                              – – – – – – – – – – – 10 massiprotsenti või rohkem, kuid alla 19 massiprotsendi
                           
                           
                              60
                           
                           
                              10
                           
                           
                              0406 90 88 9300
                           
                        
                              – – – – – – – – – – – 40 massiprotsenti või rohkem:
                           
                           
                               
                           
                           
                               
                           
                           
                               
                           
                        
                              – – – – – – – – – – – – Akawi
                           
                           
                              55
                           
                           
                              40
                           
                           
                              0406 90 88 9500”
                           
                        
            
                  5)
               
               
                  Joonealune märkus 7 asendatakse järgmisega.
                  
                              “(7)
                           
                           
                              
                                          a)
                                       
                                       
                                          Säilitusvedelikku, eelkõige soolvett sisaldavas kontaktpakendis juustude puhul antakse eksporditoetust netomassi põhjal pärast vedeliku massi lahutamist.
                                       
                                    
                                          b)
                                       
                                       
                                          Toetuse arvestamisel ei käsitata toote netomassi hulka kuuluvana pakendamisel kasutatavat kilet, parafiini, tuhka ega vaha.
                                       
                                    
                                          c)
                                       
                                       
                                          Kui juust on pakitud kilesse ja kui deklareeritud netomass sisaldab kile massi, vähendatakse toetuse määra 0,5 % võrra.
                                          Tolliformaalsusi täites teatab taotleja, et juust on pakitud kilesse ja kas deklareeritud netomass sisaldab kile massi või mitte.
                                       
                                    
                                          d)
                                       
                                       
                                          Kui juust on pakitud parafiini või tuhka ja kui deklareeritud netomass sisaldab parafiini või tuha massi, vähendatakse toetuse määra 2 % võrra.
                                          Tolliformaalsusi täites teatab taotleja, et juust on pakitud parafiini või tuhka ja kas deklareeritud netomass sisaldab tuha või parafiini massi.
                                       
                                    
                                          e)
                                       
                                       
                                          Kui juust on pakitud vahasse, siis tolliformaalsusi täites teatab taotleja deklaratsioonis esitama juustu netomassi, mis ei sisalda vaha massi.”
                                       
                                    
                        
            
                  6)
               
               
                  Joonealune märkus 10 asendatakse järgmisega.
                  
                              “(10)
                           
                           
                              
                                          a)
                                       
                                       
                                          Kui toode sisaldab muid piimavabu aineid kui vürtse ja maitsetaimi, nagu sinki, pähkleid, krevette, lõhet, oliive, rosinaid, vähendatakse toetuse määra 10 % võrra.
                                          Tolliformaalsusi täites teatab taotleja selleks ettenähtud deklaratsioonis, et selliseid piimavabu koostisosi on lisatud.
                                       
                                    
                                          b)
                                       
                                       
                                          Kui toode sisaldab maitsetaimi või vürtse, eelkõige näiteks sinepit, basiilikut, küüslauku, punet, vähendatakse toetust 1 % võrra.
                                          Tolliformaalsusi täites teatab taotleja selleks ettenähtud deklaratsioonis, et maitsetaimi ja vürtse on lisatud.
                                       
                                    
                                          c)
                                       
                                       
                                          Kui toode sisaldab kaseiini ja/või kaseinaate ja/või vadakut ja/või vadakust saadud tooteid ja/või laktoosi ja/või permeaati ja/või CN koodiga 3504 hõlmatud tooteid, ei võeta lisatud kaseiini ja/või kaseinaate ja/või vadakut ja/või vadakust saadud tooteid (v.a CN koodiga 0405 10 50 hõlmatud vadakuvõi) ja/või laktoosi ja/või permeaati ja/või CN-koodiga 3504 hõlmatud tooteid eksporditoetuse arvutamisel arvesse.
                                          Tolliformaalsuste täitmisel peab taotleja selleks ettenähtud deklaratsiooni märkima, kas tootele on lisatud kaseiini ja/või kaseinaate ja/või vadakut ja/või vadakust saadud tooteid ja/või laktoosi ja/või permeaati ja/või CN koodiga 3504 hõlmatud tooteid, ja kui on, siis tuleb märkida lisatud kaseiini ja/või kaseinaatide ja/või vadaku ja/või vadakust saadud toodete (täpsustades vajadusel vadakuvõi sisalduse) ja/või laktoosi ja/või permeaadi ja/või CN-koodiga 3504 hõlmatud toodete maksimumsisaldus 100 kg valmistoote massi kohta.
                                       
                                    
                                          d)
                                       
                                       
                                          Osutatud tooted võivad sisaldada lisatud piimavaba ainet, mis on vajalik kõnealuste toodete valmistamiseks või säilitamiseks, nagu näiteks soola, laapi või hallitust.”